परकोटायुक्त शहर में स्थित मरूनायक चौक में एतिहासिक मरूनायक मन्दिर में सन् 1656 से ढोल पूजा के साथ डांडिया नृत्य होता आ रहा है। फाल्गुन सुदी सप्तमी को विधि विधान से नृत्य एवं सास्कृतिक गतिविधिया सम्पन्न होती हैं, उसके बाद यह नृत्य खुले चौक में फाल्गुन सुदी 14 तक निरन्तर रात्रि में 10 बजे से 1 बजे तक चलता है। नृत्य के दौरान श्रृंगार रस पर आधारित लोकगीत गाये जाते हैं। ये गीत पंचम सुर में गाये जाते हैं।